Eesti Päevaleht:
Eilne Financial Times nimetab tõenäolise Euroopa Komisjoni voliniku kandidaadina Reformierakonna esimeest Siim Kallast, seda kohta pakub Kallasele ka eurouudiste portaal.
Hiljemalt järgmisest aastast tuleb sigaretipakid varustada senisest tõsisema hoiatusega suitsetamise surmava mõju kohta, mittesuitsetajad saavad õiguse nõuda kaaskodanikelt viivitamatut suitsukiskumise lõpetamist avalikes kohtades.
Eesti Päevalehe andmetel võib riik kuulutada Hiiu- ja Saaremaa vahelise praamiliikluse korraldaja leidmiseks uue konkursi, sest lõppvooru pääsenud pakkumised võivad olla seotud ühe ja sama isikuga.
1. veebruaril hakkavad kehtima uued Hansapanga Ego kaardi tingimused, need muutuvad mõnevõrra paindlikumaks ning lihtsamaks kaardivõlgnike suhtes.
Postimees:
Tuhanded liikumispuudega inimesed ja väikelastega emad peavad sageli nelja seina vahel otsekui vangis istuma ega pääse kodust kaugemale, sest neile sobivaid madalapõhjalisi ühissõidukeid on liiga vähe.
Tänu rohkem kui kolmandiku suurusele hinnalangusele said eestlased aastavahetusel senisest enam ilutuld teha.
Ehitusettevõtted suutsid tänu suurenenud tellimustele ja vähesele konkurentsile kasvatada kolmandas kvartalis oma kasumeid võrreldes 2002. aasta sama ajavahemikuga 79 protsendi võrra, 808 miljoni kroonini.
Tallinna linnavalitsus koostab eriolukorras tegutsemise kava, mis peab linlasi kaitsma erakorraliste ilmaolude vastu, nagu jõulueelne tumetorm, mis halvas liikluse ja lõi segi paljude elurütmi.
SL Õhtuleht:
Kunstimuuseumi ehituse sihtasutuse juht Voldemar Promet kinnitab, et Toompeal asuv Rüütelkonna hoone veel sel aastal müüki ei lähe.